CELEX: 62017TB0376
Language: hu
Date: 2020-08-17 00:00:00
Title: T-376/17. sz. ügy: A Törvényszék 2020. augusztus 17-i végzése – Lengyelország kontra Bizottság („EMGA és EMVA – Pénzügyi támogatás felfüggesztése – A gyümölcs- és zöldségágazatban működő termelői csoportok előzetes elismeréséhez nyújtott támogatások – Az eljáráshoz fűződő érdek megszűnése – Okafogyottság”)

2020.11.3.   
            
            
               HU
            
            
               Az Európai Unió Hivatalos Lapja
            
            
               C 371/10
            
         
      A Törvényszék 2020. augusztus 17-i végzése – Lengyelország kontra Bizottság
      (T-376/17. sz. ügy) (1)
      
      („EMGA és EMVA - Pénzügyi támogatás felfüggesztése - A gyümölcs- és zöldségágazatban működő termelői csoportok előzetes elismeréséhez nyújtott támogatások - Az eljáráshoz fűződő érdek megszűnése - Okafogyottság”)
      (2020/C 371/08)
      Az eljárás nyelve: lengyel
      
         Felek
      
      
         Felperes: Lengyel Köztársaság (képviselők: B. Majczyna, B. Paziewska, M. Pawlicka és K. Straś meghatalmazottak)
      
         Alperes: Európai Bizottság (képviselők: X. Lewis, M. Kaduczak és A. Stobiecka-Kuik meghatalmazottak)
      
         Az ügy tárgya
      
      Az Európai Mezőgazdasági Garanciaalap keretében a gyümölcs- és zöldségágazatban működő termelői csoportok előzetes elismeréséhez nyújtott támogatásokkal kapcsolatban a Lengyel Köztársaság részére teljesített havi kifizetések felfüggesztésének meghosszabbításáról szóló, 2017. április 4-i C(2017) 2104 final bizottsági végrehajtási határozat megsemmisítése iránt az EUMSZ 263. cikk alapján benyújtott kérelem.
      
         A végzés rendelkező része
      
      
                  1)
               
               
                  A jelen keresetről már nem szükséges határozni.
               
            
                  2)
               
               
                  Mindegyik fél maga viseli saját költségeit.
               
            
         (1)  HL C 269., 2017.8.14.